
ROMÂNIA
JUDEȚUL CĂLĂRAȘI
CONSILIUL  LOCAL  AL  ORAȘULUI  FUNDULEA
oraș Fundulea, str. Mihail Kogălniceanu, nr.18, județul Călărași, telefon: 0242/642084; fax:0242/642030

HOTĂRÂRE
[bookmark: _Hlk161737069][bookmark: _Hlk161736365]privind aprobarea devizului general și a  indicatorilor tehnico-economici pentru obiectivul de investiții „Asfaltare și modernizare străzi 2020-2024 în orașul 
Fundulea , Județul Călărași”, aprobat pentru finanțare prin Programul național de investiții „Anghel Saligny”, precum și a sumei reprezentând categoriile de cheltuieli finanțate de la bugetul local pentru realizarea obiectivului


Consiliul Local al orașului Fundulea, județul Călărași, întrunit în ședința extraordinară astăzi 12.12.2024, 
        Având în vedere :
-      proiectul de hotărâre nr.79/12.12.2024  inițiat de Primarul orașului Fundulea;
-     referatul de aprobare nr.23109/12.12.2024 al Primarului orașului Fundulea;
1. raportul de specialitate nr.23110/12.12.2024 al Biroului Contabilitate-Administrativ din cadrul aparatului de specialitate al Primarului orașului Fundulea;
1. avizul favorabil nr.23112/12.12.2024 privind controlul financiar preventiv propriu;
1. avizul favorabil nr. 23114/12.12.2024 privind controlul financiar preventiv propriu;
1. avizele  favorabile ale comisiilor de specialitate din cadrul Consiliului Local Fundulea;
1. prevederile Hotărârii Guvernului nr. 907/ 2016 privind etapele de elaborare și conținutul - cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare;
1. prevederile art. 44, alin. (1) din Legea nr. 273/2006 privind finanțele publice locale, cu modificările și completările ulterioare și ale Legii nr. 95/2006 privind reforma în domeniul sătătății, cu modificările și completările ulterioare;
1. prevederile Ordonanței de urgență nr. 95/03.09.2021 pentru aprobarea Programului Național de Investiții ,,Anghel Saligny”;
1. prevederile Ordinului nr. 1.333 din 21 septembrie 2021 privind punerea în aplicare a prevederilor Ordonanței de Urgență a Guvernului nr. 95/2021 pentru aprobarea Programului național de investiții ,,Anghel Saligny”, pentru categoriile de investiții prevăzute la art. 4, alin. (1), lit. a)-d) din Ordonanța de urgență a Guvernului nr. 95/2021;
1. prevederile art. 129, alin. (4), lit. ,,d” și ,,e” din Ordonanță de urgență a Guvernului nr. 57/2019 privind Codul Administrativ, cu modificările și completările ulterioare;
1. Hotărârea Consiliului Local Fundulea nr.50/01.11.2024, privind alegerea președintelui de ședința pe o perioada de 3 (trei) luni;
În temeiul prevederilor art. 139 alin. (1) coroborat cu art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,
HOTĂRĂȘTE:
Art. 1. Se aprobă devizul general și  indicatorii tehnico-economici pentru obiectivul de investiții „Asfaltare și modernizare străzi 2020-2024 în orașul Fundulea , Județul Călărași”, aprobat pentru finanțare prin Programul național de investiții „Anghel Saligny” prin ordin al Ministrului Dezvoltării, Lucrărilor Publice și Administrației, întocmită  de S.C. ADGA TEHNOCONSTRUCT S.R.L.

Art. 2. Se aprobă devizul general aferent obiectivului de investiții „Asfaltare și modernizare străzi 2020-2024 în orașul Fundulea , Județul Călărași”, conform anexei nr. 1 la prezenta hotărâre.
Art. 3. Se aprobă indicatorii tehnico-economici aferenți obiectivului de investiții „Asfaltare și modernizare străzi 2020-2024 în orașul Fundulea , Județul Călărași”, conform anexei nr. 2 la prezenta hotărâre.
Art. 4. Se aprobă finanțarea de la bugetul local al U.A.T. oraș Fundulea a sumei de 558.110 lei, reprezentând categoriile de cheltuieli finanțate de la bugetul local conform prevederilor art. 4 alin. (6) din Normele metodologice pentru punerea în aplicare a prevederilor Ordonanței de urgență a Guvernului nr. 95/2021 pentru aprobarea Programului național de investiții "Anghel Saligny", pentru categoriile de investiții prevăzute la art. 4 alin. (1) lit. a)-d) din Ordonanța de urgență a Guvernului nr. 95/2021, aprobate prin Ordinul Ministrului Dezvoltării, Lucrărilor Publice și Administrației nr. 1333/2021. 
Art. 4. Anexele nr. 1 și 2 fac parte integrantă din prezenta hotărâre.
Art.5. Se abrogă art. 2 și art.3 din  Hotărârea Consiliului Local Fundulea nr.14/28.03.2024 privind aprobarea documentației de avizare a lucrărilor de intervenții, a indicatorilor tehnico-economici și a devizului general pentru obiectivul de investiții „Asfaltare și modernizare străzi 2020-2024 în orașul Fundulea , Județul Călărași”, aprobat pentru finanțare prin Programul național de investiții „Anghel Saligny”, precum și a sumei reprezentând categoriile de cheltuieli finanțate de la bugetul local pentru realizarea obiectivului .
Art.6. Hotărârea Consiliului Local Fundulea nr.62/22.11.2024 privind aprobarea indicatorilor tehnico-economici pentru obiectivul de investiții „Asfaltare și modernizare străzi 2020-2024 în orașul 
Fundulea , Județul Călărași”, aprobat pentru finanțare prin Programul național de investiții „Anghel Saligny”, se abrogă.

Art. 7. Secretarul general al orașului Fundulea, județul Călărași, va asigura publicarea prezentei hotărâri și comunicarea acesteia către autoritățile, instituțiile și persoanele interesate.


PREŞEDINTE DE ȘEDINȚĂ ,                                                        CONTRASEMNEAZĂ,                                                                                                                                                                                                                                                                                                                                                                             
    Alexandru DRĂGAN                               SECRETAR GENERAL AL ORAȘULUI  FUNDULEA,                                                                                                                 
 							                 jr. Ionela APOSTOAIE
     Nr. consilieri în funcţie = 15
Nr. consilieri prezenţi   =14
Voturi pentru                =14
Voturi împotrivă           =0
                                                                                                     
Nr.74			                                                                                                                                                        
Adoptată la Fundulea                                                                  	                                                                                
Astăzi  12.12.2024  					           

